Tot mai mulți români îi bat obrazul Patriarhului pentru cheltuielile exorbitante pe care le face cu Catedrala Neamului. Cel mai recent exemplu, clopotele imense și absolut inutile: ”Dacă vrei să răsune ceva foarte tare și să se audă la distanțe mari, dă-i o castană în cap Vioricăi Dăncilă!”, spune Decebal Popescu, reputat inginer de sunet.

”Uneori în Capitală se aud zgomote puternice, înfundate, aparent inexplicabile. De fapt, se ciocnește Dăncilă cu capul de uși, sau de birou, când adoarme plictisită de ce-i comandă Dragnea să mai facă”, a mai spus Decebal Popescu.

Surse din Guvern spun că e foarte probabil ca unii să-i dea deja castane Vioricăi, mai ales Vâlcov și alți pesediști: ”E foarte ușor să-i dai o castană, mai puțin atunci când se cocoață pe vreun dulap, de frică să n-o certe Dragnea că n-a dat OUG-ul de grațiere pe care îl tot cere”, spun surse din PSD.